section_heading: Utrka Formule 1 2020.
paragraph_text: Nakon što su Mercedesovi vozači bili najbrži na sva tri slobodna treninga, iznenađenja nije bilo ni u kvalifikacijama. Valtteri Bottas je uspio za samo šest stotinki postaviti najbrže vrijeme ispred svog momčadskog kolege, Lewisa Hamiltona. Nico Hülkenberg odvozio je sjajan krug te došao do treće pozicije, dok se iza njega našao Max Verstappen.<ref> [https://f1.pulsmedia.hr/51256/bottas-najbrzi-na-kvalifikacijama-za-vn-70-obljetnice-vettel-ispao-u-q2-sainz-prvi-put-ove-sezone-nije-prosao-u-q3-hulkenberg-treci/ Bottas najbrži na kvalifikacijama za VN 70. obljetnice] F1 Pulsmedia Objavljeno 8. kolovoza 2020. Pristupljeno 18. listopada 2020. Valtteri Bottas uspio je obraniti najbolju startnu poziciju ispred Lewisa Hamiltona, dok je iza njih sjajan start imao Max Verstappen koji se uspio probiti ispred Nice Hülkenberga. Priliku za prolazak Hülkenberga pokušao je iskoristiti i Daniel Ricciardo, no to ga je na kraju koštalo gubitka pozicije od Lancea Strolla. Sebastian Vettel sam se izvrtio u prvom zavoju, a sreća je bila što ga nitko nije pogodio, iako je bilo vrlo blizu tome. Lando Norris je napredovao dvije pozicije, a isto toliko je na startu izgubio Charles Leclerc. Hamilton je pokušao napasti Bottasa u Brooklandsu, no Finac se obranio.